Hire SA Hire SA bied lesers ’n omvattende oorsig van produkte geskik vir beide die verhurings- en eindgebruikersmark binne die volgende sektore:
Klein tot middelslagkonstruksie- en industriële toerusting; Groot grondverskuiwings-, industriële, slopings- en myn-/steengroefwerktoerusting;
Hys- en hanteringstoerusting; en
Toerusting vir mense wat hoog bo die grond werk.
Hierdie vaktydskrif fokus op tegnologiese ontwikkeling oor die hele spektrum van teikentoerusting aan die hand van omvattende tegniese artikels deur die produkverskaffers. ’n Verskeidenheid toerusting word in werklike projekte vertoon om die leser en eindgebruiker ’n oorsig te gee van die moontlikhede van die toerusting en besluitneming met betrekking tot die aankoop daarvan te vergemaklik. Vraagstukke binne die verskillende marksektore word aangespreek, veral deur middel van onderhoude met verskillende rolspelers in die bedryf. Dit sluit onder meer in gesondheid en veiligheid, regsnakoming en bedryfsaangeleenthede, sakeverwante aangeleenthede en maatskappy-suksesse.
Share Hire SA on
Hire SA rate card 2011.pdf
Hierdie vaktydskrif word versprei aan ’n teikendatabasis van 3 700 bedryfspelers. Hire SA is die amptelike vaktydskrif van CASA (Cranes Association of SA). Dié vaktydskrif inkorporeer die tydskrifte Hire SA in Africa en Specialised Access.
Die ‘Waar om te Huur/Waar om te Koop’-afdelings agter in die tydskrif verskaf kontakbesonderhede van die sleutelspelers in die huur- en oorspronklike-toerustingvervaardigersmark (OEM).
Die jongste ABC sypher is 3 256.